***POZIV***

***ZA IZVANREDNU SJEDNICU SKUPŠTINE***

***HRVATSKE ODVJETNIČKE KOMORE***

*Na temelju zaključka 12. sjednice Upravnog odbora Hrvatske odvjetničke komore održane 5. studenog 2022. godine, saziva**se*

***Izvanredna Skupština Hrvatske odvjetničke komore***

***u subotu 17. prosinca 2022. u 11:30***

***u prostorijama Hrvatske odvjetničke komore u Zagrebu, Koturaška 53/II***

***Upravni odbor predlaže sljedeći***

***DNEVNI RED***

*1. Otvaranje Skupštine i izbor članova Radnog predsjedništva, zapisničara i ovjerovitelje zapisnika*

*2. Usvajanje dnevnog reda Skupštine*

*3. Prijedlog Statuta Hrvatske odvjetničke komore*

*4. Rasprava o točki 3.*

*5. Donošenje odluke o točki 3.*

***Članovi Skupštine dužni su prisustvovati sjednici Skupštine.***

*Skupštinu Komore čine:*

*– predstavnici svih odvjetničkih zborova Komore izabrani na godišnjim skupštinama zborova*

*– predsjednik Komore, predsjednici svih odvjetničkih zborova, predsjednik Disciplinskog suda Komore, predsjednik Višeg disciplinskog suda Komore, disciplinski tužitelj Komore, bivši predsjednici Komore koji obavljaju odvjetničku službu i predsjednik Udruge odvjetničkih vježbenika pri Komori.*

*Predsjednik odvjetničkog zbora predstavnik je Skupštine po položaju, a broj predstavnika odvjetničkih zborova određuje se tako da svaki zbor izabire po jednog predstavnika u Skupštinu na svakih započetih 50 (pedeset) svojih članova.*

*Skupština se može održati i donositi pravovaljane odluke ako joj prisustvuje većina svih članova.*

*Skupština donosi odluke većinom glasova prisutnih članova.*

*Član Skupštine kojemu je odlukom nadležnog tijela izrečena mjera zabrane obavljanja odvjetništva na određeno vrijeme, ili kojemu je obustavljeno pravo na obavljanje odvjetništva, nema pravo sudjelovati u radu Skupštine. Ako u ovom slučaju do dana održavanja Skupštine zbor ne izabere drugog predstavnika i ako o tome na vrijeme ne obavijesti Komoru, odredbe Statuta HOK-a o broju članova Skupštine i o kvorumu prilagođuju se smanjenom broju članova.*

***Po nalogu Upravnog odbora HOK-a***

***PREDSJEDNIK***

***Robert Travaš, v. r.***